Wenke om 'n goeie selfbeeld te kweek - Afrikaans.com
Wenke om 'n goeie selfbeeld…
Skrywer: Wilna van Rooyen
Dit is belangrik om voortdurend te verseker dat die kinders in jou klas hul met selfvertroue uitleef. Dit is ook belangrik vir elke onderwyser om deurlopend aan sy of haar eie selfbeeld te werk. Werk nou saam met die ouers van die kinders in jou klas, om die beste vir elke kind te bewerkstellig. Wilna van Rooyen, onderwyskundige en vroeëkinderontwikkelingspesialis van die Afrikaanse Onderwysnetwerk (AON), gee wenke oor hoe om 'n goeie selfbeeld te kweek. (Met erkenning aan die tydskrif Baba en Kleuter, 2018)
1) Wees onvoorwaardelik lief vir jou kind of vir die kinders in jou klas
'Fisieke kontak en drukkies is altyd 'n goeie ding en sê gereeld vir jou kind wanneer hy iets doen waarvan jy hou of wat jou beïndruk.'
Maak net seker van die fisiese kontak, wat deesdae problematies kan wees, maar 'n handdruk op 'n skouer, is soms 'n aanmoediging wat 'n wêreld se verskil in 'n kind se lewe kan beteken. Wees wel versigtig vir oordrewe lof of te veel heuning om die mond smeer – kinders kom gou agter as jy nie opreg is nie of altyd oordryf. Hulle sal dan gou jou opinie as ongeloofwaardig begin afmaak.
2) Skep 'n veilige omgewing
3) Vertrou mekaar
4) Ontwikkel vaardighede
Gee keuses – laat kinders hul eie keuses maak en uitoefen. Dit wys dat jy hul ernstig opneem en vertrou om 'n keuse te maak. Gee hulle ruimte om self oplossings vir probleme te bedink en die beste oplossing te kies.
Moedig hulpvaardigheid aan, want dit kweek ook 'n positiewe selfbeeld.
5) Kweek 'n positiewe uitkyk
Help kinders, waar moontlik, om kommentaar en kritiek te hanteer deur positief te bly oor hulself. Dit is belangrik om kritiek te hoor, maar dit moenie selfbeeld skaad nie. Help kinders om kritiek binne konteks te sien en wees self maar spaarsamig met die uitdeel van kritiek.
6) Gun elkeen 'n plek
'n Klomp moenies!
(Hierdie beginsels geld vir die ouer en kind, maar is ook geldig vir die verhouding tussen onderwysers en kinders.)
WIE IS WILNA VAN ROOYEN?
Wilna van Rooyen, die vroeëkinderontwikkelingspesialis van die Afrikaanse Onderwysnetwerk spog met meer as 40 jaar ondervinding in die onderwys, waarvan 32 as hoof by vooraanstaande skole in Suid-Afrika.
Wilna is 'n onderwyskundige, vroeëkinderontwikkelingspesialis, gewilde spreker, toegewyde eggenoot, liefdevolle moeder en trotse ouma. Haar passie vir die onderwys, opvoeding en neurowetenskappe dien as basis waarvandaan sy hierdie sektor graag met groot toewyding dien.
Wilna is verbind tot die vroeëkinderontwikkelingsfase en verkry nog steeds inligting deur informele navorsing en die nalees van nuwe tendense en metodes in vroeëkinderontwikkeling, onderwys in die algemeen, asook emosionele en sosiale ontwikkeling van kinders.
Wilna se droom vir onderwys in Suid-Afrika is om hoop te gee, kwaliteit onderwys aan te bied en om die jeug toe te rus om die toekoms met briljantheid te bestuur.
WAT IS DIE AFRIKAANSE ONDERWYSNETWERK? (AON)
Die AON is 'n lae profiel, vennootskapgedrewe organisasie wat ten doel het om kwaliteit Afrikaanse onderwys volhoubaar in 'n pyplyn te bevorder. Hierdie pyplyn strek van voorskoolse tot op tersiêre opleidingsvlak en wil leerders ter wille van die instandhouding en groei van Afrikaans en die versterking van gehalte Afrikaanse moedertaalonderrig lei. Dit is 'n sambreelliggaam wat sonder oorvleueling noú met bestaande organisasies in die onderwys saamwerk.
OP WIE FOKUS DIE AON?
Die Afrikaanssprekende gemeenskap in Suid-Afrika met 'n passie vir die taal en 'n besef van die belangrikheid van en behoefte aan kwaliteit moedertaalonderrig. Die Afrikaanse Onderwysnetwerk sluit geen individue, groepe of organisasies uit wat aan hierdie kriteria voldoen nie.
Kategorieë Algemeen, Artikels, LeerhulpDeur Afrikaans.com 17 Augustus 2021 Lewer kommentaar
VorigeVorige postIna Paarman: Dís die bestanddele vir suksesVolgendeVolgende postKKNK – Ommietafelgesprek: Vrouwees: "Ons is genoeg …"